
Ministru kabineta noteikumi Nr. 854
Rīgā 2024. gada 17. decembrī (prot. Nr. 53 62. §)
Grozījumi Ministru kabineta 2012. gada 18. decembra noteikumos Nr. 915 "Rundāles pils muzeja nolikums"
Izdoti saskaņā ar Muzeju likuma 8. panta pirmo daļu
· 1. Izdarīt Ministru kabineta 2012. gada 18. decembra noteikumos Nr. 915 "Rundāles pils muzeja nolikums" (Latvijas Vēstnesis, 2012, 203. nr.) šādus grozījumus:
· 1.1. izteikt tiesību akta izdošanas pamatojuma norādi šādā redakcijā:
· "Izdoti saskaņā ar Muzeju likuma 8. panta pirmo daļu";
· 1.2. izteikt 1. punktu šādā redakcijā:
· "1. Rundāles pils muzejs (turpmāk – muzejs) ir kultūras ministra pārraudzībā esošs valsts muzejs – atvasināta publiska persona.";
· 1.3. izteikt 3.1. apakšpunktu šādā redakcijā:
· "3.1. nodrošināt atbilstošu muzeja krājuma aprūpi, saglabāšanu, restaurāciju, uzskaiti un pārvaldību;";
· 1.4. izteikt 5.3. apakšpunktu šādā redakcijā:
· "5.3. atbilstoši kompetencei sadarboties ar valsts un pašvaldību institūcijām, biedrībām un nodibinājumiem, privātpersonām, kā arī starptautiskajām institūcijām muzeja darbības jomā;";
· 1.5. izteikt 6. punktu šādā redakcijā:
· "6. Muzeja darbu vada muzeja direktors. Muzeja direktoru pieņem darbā un atbrīvo no darba kultūras ministrs, izvērtējot Latvijas Muzeju padomes priekšlikumus.";
· 1.6. izteikt 11. punktu šādā redakcijā:
· "11. Muzejs sagatavo un normatīvajos aktos noteiktajā kārtībā sniedz pārskatus par muzeja funkciju pildīšanu un finanšu līdzekļu izlietošanu, kā arī reizi gadā pārskatu par muzeja funkciju izpildi sniedz elektroniskajā datubāzē "Latvijas kultūras datu portāls" (tīmekļvietnē www.kulturasdati.lv).";
· 1.7. papildināt ar 14.1 punktu šādā redakcijā:
· "14.1 Muzejs ir tiešās pārvaldes iestādes "Rundāles pils muzejs" funkciju, tiesību, saistību, bilancē esošās mantas, izņemot muzeja krājumu, finanšu līdzekļu, lietvedības un arhīva pārņēmējs."
· 2. Noteikumi stājas spēkā 2025. gada 1. janvārī.

